Lubangas

Lubangas () – miestas pietvakarių Angoloje, 160 km į rytus nuo Namibės uosto, su kuriuo jungia geležinkelis; Huilos provincijos centras. 102,5 tūkst. gyventojų (2007). Išsidėstęs 1720 m aukštyje virš jūros lygio, Huíla plynaukštės slėnyje, aplink miestą yra gražus parkas, nusidriekęs iki kalnų šlaitų. Vyrauja portugalų architektūra, yra katedra, verslo centras, prekybos aikštė, mokykla. Išvystyta žemės ūkio pramonė.

Istorija 

Įkurtas 1885 m. kaip portugalų kolonizatorių iš Madeiros gyvenvietė. 

Iki Angolos nepriklausomybės gavimo 1975 m. vadinosi Sá da Bandeira ir buvo pagrindinis portugalų miestas pietinėje šalies dalyje ne prie jūros.

Sportas 
 CD Huíla futbolo klubas;
 Sport Lubango e Benfica futbolo klubas;
 Estádio do Ferroviário da Huíla stadionas.

Angolos miestai